
MBI ZHVILLIMIN E PJESËS SË MBETUR TË ANKANDIT VJETOR TË KAPACITETEVE TË INTERKONJEKSIONIT PËR VITIN 2013

Në mbështetje të nenit 8 pika 2 germa “ç” paragrafi “ii” dhe 9 të ligjit nr. 9072, datë 22.5.2003 “Për sektorin e energjisë elektrike”, të ndryshuar, pikës 7 germa “b” të “Modelit të tregut të energjisë elektrike” të miratuar me vendimin e Këshillit të Ministrave nr. 338, datë 19.3.2008, Bordi i Komisionerëve të ERE-s në mbledhjen e tij të datës 10.4.2013, pasi shqyrtoi relacionin e Drejtorisë Juridike dhe Mbrojtjes së Konsumatorit dhe Drejtorisë së Licencimit dhe Monitorimit të Tregut, 

Vendosi:

1. OST sh.a. të zhvillojë pjesën e mbetur të ankandit vjetor për kapacitetet ndërkufitare të interkonjeksionit, në drejtim importi.
Ky vendim hyn në fuqi menjëherë. 
Ky vendim botohet në Fletoren Zyrtare.

